Vijeće ministara Albanije
Vijeće ministara Albanije (albanski: Këshilli i Ministrave) jest izvršna vlast koja čini Vladu Albanije. Šef vijeća jest premijer Albanije. Premijera predlaže predsjednik iz redova onih kandidata koji uživaju većinsku podršku u Parlamentu, te kandidata zatim bira Parlament. U odsustvu premijera, njegove funkcije preuzima zamjenik. Postoji 19 drugih članova vlade, koji rade kao potpredsjednici vijeća, ministri u vijeću ili oboje; bira ih premijer, a potvrđuje parlament. Od aprila 2017. godine, nakon rekonstrukcije, 50% ministara su žene. Parlament Albanije mora dati konačno odobrenje za sastav kabineta. Kabinet je odgovoran za provođenje spoljne i unutrašnje politike. Usmjerava i kontroliše rad ministarstava i drugih državnih organa.